గుమ్మలూరి శాస్త్రి

గుమ్మలూరి శాస్త్రి ప్రపంచవ్యాప్తంగా గుర్తింపు పొందిన ప్రవాసాంధ్రుడు. ఆయన విద్యాధికుడే కాక సినీ నిర్మాత, నటుడు కూడా.

జీవిత చరిత్ర 
ఉభయ గోదావరి జిల్లాలకు చెందిన గుమ్మలూరి శాస్త్రి తండ్రి గుమ్మలూరి సత్యనారాయణ. ఉస్మానియా యూనివర్శిటీ నుండి ఎమ్.ఎస్.సి పూర్తి చేసిన గుమ్మలూరి శాస్త్రి కొంతకాలం లెక్చరర్ గా పనిచేశారు. ఆ తర్వాత 1965లో ఆస్ట్రో ఫిజిక్స్ లో మాస్టర్స్ డిగ్రీ చేయటానికి యు.ఎస్.ఎ వెళ్ళారు. అక్కడ కాలిఫోర్నియా యూనివర్శిటీ లో పి.హెచ్.డి కూడా పూర్తి చేశారు. ఆ తరువాత ఇంజనీరింగ్ పూర్తి చేసిన ఆయన నాయస్ అండ్ వైబ్రేషన్ స్పెషలిస్ట్ గా వాషింగ్టన్ మెట్రోలో చేరారు. 

ఇక ఆ తర్వాత తన స్నేహితుడు మీర్ అబ్దుల్లా కలిసి జంధ్యాల దర్శకత్వంలో పడమట సంధ్యారాగం(1986) చిత్రాన్ని నిర్మించారు. టామ్, విజయశాంతి జంటగా చేసిన ఈ సినిమా మంచి కమర్షియల్ సక్సెస్ సాధించింది. ఈ సినిమాకి నిర్మాతగానే కాకుండా గుమ్ములూరి శాస్త్రి విజయశాంతి తండ్రి పాత్రలో నటించి మెప్పించారు. తిరిగి చాలా కాలం తరువాత 2001లో అటు అమెరికా ఇటు ఇండియా అనే చిత్రానికి దర్శకత్వం వహించి నంది అవార్డ్ సాధించారు. ఆయనకు పడమట సంధ్యారాగం సినిమా సీక్వెల్ మరో సంధ్యారాగం ఆలోచన ఉన్నా కార్యరూపందాల్చలేదు.

మరణం 
2008 నవంబరు 24న గుమ్మలూరి శాస్త్రి తుది శ్వాస వదిలారు. ఆయనకు భార్య కనకదుర్గ, ఓ కూతురు, ఇద్దరు మనవలు ఉన్నారు.

మూలాలు 

తెలుగు సినిమా దర్శకులు
నంది ఉత్తమ దర్శకులు
గోదావరి జిల్లా సినిమా దర్శకులు
గోదావరి జిల్లా సినిమా నటులు